O turmă de mistreți s-a plimbat, în noaptea de miercuri spre joi, pe străzile din Craiova. Animalele sălbatice au fost surprinse de un șofer care le-a fotografiat și a postat imaginile pe un grup Facebook, scrie Mediafax.





În fotografii apar 6-7 mistreți care traversează bulevardul Dacia, în zona cartierului Craiovița Nouă.

De „pietonii” surpriză au aflat și polițiștii. I-au căutat, dar nu i-au găsit. „A existat o sesizare, în jurul orei 1.00, însă colegii au verificat zona și nu i-au găsit”, a declarat purtătorul de cuvânt al IPJ Dolj, Mihaela Gîrd.





Potrivit reprezentanților Poliției Dolj, un echipaj de poliție a patrulat în mai multe zone ale orașului pentru a găsi animalele sălbatice, dar mistreții nu au mai fost văzuți.